मुख्यमन्त्री कोहलपुर गोल्डकप : चर्च ब्वाइज फाइनलमा   
चर्च ब्वाइज युनाइटेडले मुख्यमन्त्री कोहलपुर गोल्डकप फुटबल प्रतियोगितामा शुक्रबार गोर्खा ब्वाइज स्पोर्टस क्लब बुटवललाई ३–० ले पराजित गर्दै फाइनल तय गरेको छ । 
नेपालगन्ज — चर्च ब्वाइज युनाइटेडले मुख्यमन्त्री कोहलपुर गोल्डकप फुटबल प्रतियोगितामा शुक्रबार गोर्खा ब्वाइज स्पोर्टस क्लब बुटवललाई ३–० ले पराजित गर्दै फाइनल तय गरेको छ । चर्च ब्वाइजका सुशान श्रेष्ठ ३६ औं मिनेट, विशाल बस्नेतले ४७ मिनेट र आरुज सिंहले ७६ मिनेटमा गोल गरेका थिए । चर्च ब्वाइजका विशाल बस्नेत म्यान अफ द म्याच भए । उनलाई ५ हजार रुपैयाँ उपलब्ध गराइएको खेल संयोजक रामबहादुर मल्लले जनाए ।